ઉત્તરાખંડના મુખ્યમંત્રી ત્રિવેંદ્ર સિંહ રાવત અને એક વૃદ્ધ શિક્ષિકા વચ્ચેની માથાકૂટનો વીડિયો સામે આવ્યો છે. ગુરુવારે સીએમ આવાસ પર જનતા દરબારમાં ઉત્તરકાશી જિલ્લાની એક શિક્ષિકાએ હંગામો મચાવ્યો હતો. જ્યારે સીએમએ શરૂઆતમાં કોન્ટ્રાક્ટની વાત કરી તો મહિલાએ તેમને અપશબ્દો કહ્યા. આ સમયે મીડિયાના ઘણા લોકો પણ હાજર હતા. રાવતે મહિલાને ચેતવણી આપી કે હંગામો કરશે તો તેને સસ્પેન્ડ કરવામાં આવશે, તેમ છતાં શિક્ષિકાએ બોલાવનું શરૂ રાખ્યું. ત્યાર બાદ CMએ મહિલાને કસ્ટડીમાં લઈને સસ્પેન્ડ કરવાનો આદેશ આપ્યો.